Diari Oficial de la Generalitat Valenciana


Sumari del DOGV 3858, del 17-10-2000 (2000/8023)

ACORD de 27 de juliol de 2000, de la Comissió Territorial d'Urbanisme de València, relatiu a la modificació número 10 de les Normes Subsidiàries de Benifaió: alineacions, i correcció d'errades.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8023


Data del document
:   27-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benifaió
    * pla d'urbanisme

ACORD de 27 de juliol de 2000, de la Comissió Territorial d'Urbanisme de València, relatiu a la modificació número 10 de les Normes Subsidiàries de Benifaió: alineacions, i correcció d'errades. [2000/M8023]
  
Vist l'expedient remés per l'Ajuntament de Benifaió referit a la modificació número 10 de les Normes Subsidiàries: alineacions, i correcció d'errades, i de conformitat amb els següents:
  
Antecedents de fet
  
Primer. El projecte se sotmeté a informació pública mitjançant Acord del ple de l'ajuntament en sessió del dia 23 de setembre de 1999. Després del pertinent període d'exposició pública, en el qual no es presentaren al·legacions, el mateix òrgan l'aprovà provisionalment en data 15 de març de 2000.
  
Segon. El projecte consta de memòria i plans.
  
Tercer. L'objecte de la modificació és possibilitar el compliment del punt 1 de l'ordenança 4 que indica que els límits laterals seran ortogonals al límit frontal i al posterior. Així doncs, es tracta una parcel·la privada en la qual se sol·licita la permuta de part d'aquesta, per una altra d'idèntica superfície i propietari, situada en sòl no urbanitzable, amb el fi de complir les ordenances reguladores de la dita zona per a obtindre una façana al vial de més de 15 metres i complir l'ortogonalitat requerida, i no s'altera, per tant, la superfície qualificada de sòl urbà.
  
S'aprofita el document per a procedir a una correcció d'errades que s'ha observat arran de la presentació del mateix projecte anterior a l'ordenança 4, que fixa com a edificabilitat 0,30 m3/m2, sent que en les Normes Generals de l'Edificació i Usos es defineix l'edificabilitat pel valor expressat en m2/m2. Així en l'ordenança 4 habitatges unifamiliars ha de dir:
  
Edificabilitat màxima 0,30 metres quadrats construïts per cada metre quadrat de parcel·la neta edificable.
  
Quart. La modificació es justifica en la necessitat d'ajustar-se a les condicions d'ortogonalitat exigides en la mateixa ordenança.
  
Cinqué. Durant la tramitació de l'expedient s'ha sol·licitat els informe dels organismes següents:
  
Ferrocarrils de la Generalitat Valenciana, emés amb data 13 de juny de 2000 en sentit favorable.
  
Sisé. Benifaió té les Normes Subsidiàries aprovades definitivament per la Comissió Territorial d'Urbanisme en data 24 de juny de 1991.
  
Seté. La Comissió Informativa de la Comissió Territorial d'Urbanisme de València, en sessió del 24 de juliol de 2000, emeté l'informe relatiu al projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb allò que s'ha establit en l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon: La documentació està completa, a l'efecte de complir allò que s'ha preceptuat en l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Es tracta d'una modificació que afecta 138,14 m2, per això no s'ha tingut en compte la necessitat de declaració d'impacte ambiental exigible pel canvi de classificació del sòl, ja que està justificada amb l'objecte de poder complir les ordenances aplicables a la parcel·la.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Normes Subsidiàries de municipis menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 27 de juliol de 2000, acorda aprovar definitivament la modificació número 10: alineacions i correcció d'errades de les Normes Subsidiàries de Benifaió.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de la recepció de la present notificació.
  
Tot això sense perjuí que es puga exercir qualsevol altre recurs que s'estime oportú.
  
València, 27 de juliol de 2000.- El secretari de la Comissió Territorial d'Urbanisme: José Manuel Palau Navarro.
  
Conselleria d'Obres Publiques,
  
Urbanisme i Transports